cyanic-selkie/wikianc huggingface dataset:
Τζον Λορντ
Από την επανένωση μέχρι την αποχώρηση
Τον Απρίλιο του 1984, ο Λορντ επανενώθηκε με τα υπόλοιπα μέλη της δεύτερης σύνθεσης των Deep Purple, σε μία πολυσυζητημένη αναδημιουργία του θρυλικού συγκροτήματος, αποτέλεσμα της οποίας ήταν ο πλατινένιος δίσκος "Perfect Strangers", τον οποίο ακολούθησε μία πολύ μεγάλη παγκόσμια περιοδεία, η οποία έδωσε στους Deep Purple τη δεύτερη θέση στη λίστα με τους καλλιτέχνες με τα περισσότερα έσοδα συναυλιών για το 1985. Ο συγκεκριμένος δίσκος, έδωσε ώθηση στον Λορντ να συνθέσει και να ηχογραφήσει τις καλύτερες δουλειές του από το 1977, με τα "Knockin' at your Back Door" και "Perfect Strangers" να ξεχωρίζουν. Τον Ιανουάριο του 1987, κυκλοφόρησαν το 'The House of Blue Light", του οποίου συνθέσεις περιελάμβαναν αρκετούς πειραματισμούς στα πλήκτρα και με synth κιθάρες. Παρ' όλα αυτά, ο δίσκος γνώρισε μεγάλη επιτυχία στην Ευρώπη ανεβαίνοντας στο βρετανικό Top-10 και στην πρώτη θέση αρκετών χωρών. Μετά το ζωντανά ηχογραφημένο "Nobody's Perfect" του 1988, ο Ίαν Γκίλαν αποχώρησε για δεύτερη φορά και τα υπόλοιπα μέλη του συγκροτήματος προσέλαβαν στη θέση του τον Τζο Λιν Τέρνερ, πρώην τραγουδιστή των Rainbow, με τον οποίο κυκλοφόρησαν το μελωδικό "Slaves and Masters".
thumb|250px|Ο Τζον Λορντ με τον Τόνι Άστον το 1990 Το 1992, ο Γκίλαν επέστρεψε για την 25η επέτειο από την ίδρυση του συγκροτήματος. Οι τεταμένες σχέσεις του με τον Ρίτσι Μπλάκμορ ήταν φανερές και οι Deep Purple πρόλαβαν να κυκλοφορήσουν μόνο ένα δίσκο με αυτή τη σύνθεση, το "The Battle Rages On", τον Ιούλιο του 1993. Ο Μπλάκμορ αποχώρησε κατά τη διάρκεια της περιοδείας, την οποία ολοκλήρωσαν με τον βιρτουόζο κιθαρίστα Τζο Σατριάνι, ενώ μετά το πέρας της προσέλαβαν τον Στηβ Μορς.
Με αυτή τη σύνθεση, επήλθε η συνθετική αναγέννηση του συγκροτήματος, κάτι που είναι φανερό στις μελωδικές χαρντ ροκ συνθέσεις του δίσκου "Purpendicular", ο οποίος κυκλοφόρησε το 1996. Το δεύτερο άλμπουμ των Deep Purple με τον Στηβ Μορς στην κιθάρα κυκλοφόρησε τον Ιούνιο του 1998 με τον τίτλο "Abandon", ενώ τον Οκτώβριο του ίδιου έτους, ο Λορντ κυκλοφόρησε τον προσωπικό του δίσκο, "Pictured Within", τον οποίο αφιέρωσε στη μητέρα του η οποία είχε πεθάνει δύο χρόνια νωρίτερα. Μετά την αναδημιουργία και επανεκτέλεση της αρχικής σύνθεσης του "Concerto for Group and Orchestra" το 1999 με τίτλο "Live at the Royal Albert Hall" και την περιοδεία για την προώθηση του, ο Λορντ ανακοίνωσε στα υπόλοιπα μέλη του συγκροτήματος την αποχώρηση του, ενώ τους πρότεινε για αντικαταστάτη του τον Ντον Έρεϊ. Η αντικατάσταση του έγινε ομαλά, με τον Λορντ να παίζει πρώτο στο μισό του προγράμματος για την περιοδεία τους το χειμώνα του 2001 και τον Έρεϊ στο δεύτερο, με τον Τζον Λορντ να αποχωρεί οριστικά, τον Μάρτιο του 2002.
Μετά την αποχώρηση
Το 2003, μεταφέρθηκε στο Σίδνεϊ της Αυστραλίας για να ηχογραφήσει το "Live in the Basement" μαζί με τον Τζίμι Μπαρνς, επιστρέφοντας στον μπλουζ ήχο μετά από πολλά χρόνια. Η ονομασία του συγκροτήματος ήταν "The Hoochie Coochie Men". Το 2004, ο Λορντ κυκλοφόρησε το δίσκο "Beyond the Notes", στον οποίο περιλαμβανόταν το τραγούδι "De Profundis", το οποίο αφιέρωσε στους Deep Purple. Τον Ιούλιο του 2006, κυκλοφόρησε το δεύτερο άλμπουμ των "Hoochie Coochie Men" με τίτλο "Danger – White Men Dancing", ενώ στις 20 Οκτωβρίου του 2007, έπαιξε την ορχηστρική σύνθεση του με τίτλο "Durnham Concerto", μαζί με τη Φιλαρμονική ορχήστρα του Λίβερπουλ. Τον Απρίλιο του 2008, κυκλοφόρησε το κονσέρτο πιάνου "Boom of the Tingling Strings" μαζί με την "The Queensland Orchestra" και τον πιανίστα Μάικλ Χάρβεϊ, ενώ τον Μάρτιο του 2010, κυκλοφόρησε τον τελευταίο του προσωπικό στούντιο δίσκο με τίτλο "To Notice Such Things". Το καλοκαίρι του 2011, κυκλοφόρησε το ζωντανά ηχογραφημένο "Jon Lord Blues Project Live" από το μπλουζ συγκρότημα "Jon Lord Blues Project". Τον Οκτώβριο του 2012, κυκλοφόρησε η στούντιο έκδοση του "Concerto for Group and Orchestra", με την Φιλαρμονική Ορχήστρα του Λίβερπουλ, τον Ντάριν Βασίλεφ, τον Τζο Μποναμάσα και τον Στηβ Μορς στις κιθάρες, τον Στηβ Μπαλσάμο, την Κάσια Λάσκα και τον Μπρους Ντίκινσον στα φωνητικά, τον Μπρετ Μόργκαν στα τύμπανα και τον Γκάι Πρατ στο μπάσο.
Προσωπική ζωή
Ο Τζον Λορντ, είχε παντρευτεί την Τζούντιθ Φέλντμαν το 1969, με την οποία απέκτησε μία κόρη πριν πάρει διαζύγιο το 1981. Ξαναπαντρεύτηκε, την Βίκι Γκιμπς, δίδυμη αδελφή της συζύγου του Ίαν Πέις, Τζάκι. Η Βίκι απέκτησε μία κόρη μαζί με τον Λορντ.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Άγγλοι τραγουδοποιοί Κατηγορία:Άγγλοι πιανίστες Κατηγορία:Άγγλοι μουσικοί Κατηγορία:Ροκ μουσικοί Κατηγορία:Μέλη των Deep Purple
Κοχλίας του Αρχιμήδη
Ο κοχλίας του Αρχιμήδη, ή αντλία με κοχλία, είναι μια κατασκευή που από την αρχαιότητα χρησιμοποιούταν για να αντλεί και να μετακινεί νερό από κάποιο χαμηλό μέρος κυρίως σε κανάλια άρδευσης. Η εφεύρεση της αντλίας με κοχλία (βίδα) αποδίδεται στον Αρχιμήδη, αν και πιθανότερο είναι, να ήταν γνωστό στους αρχαίους Έλληνες μηχανικούς, κατά την Ελληνιστική περίοδο.
Ιστορία
Η εφεύρεση της αντλίας νερού με κοχλία αποδίδεται στον πολυμαθή Αρχιμήδη από τις Συρακούσες τον 3ο αιώνα π.Χ. Ένα μεγάλο μέρος του έργου του Αρχιμήδη στη μηχανική προέκυψε από την εκπλήρωση των αναγκών της γεννέτειρας πόλης του των Συρακουσών. Ο Έλληνας Αθηναίος συγγραφέας Ναύκρατις περιέγραψε πώς ο βασιλιάς Ιέρων Β΄ανέθεσε στον Αρχιμήδη να σχεδιάσει ένα τεράστιο πλοίο, τη Συρακουσία, το οποία θα μπορούσε να χρησιμοποιηθεί για ταξίδια πολυτελείας, για μεταφορά προμηθειών και ως ναυτικό πολεμικό πλοίο. Σύμφωνα με τον Αθήναιο, ήταν ικανό να μεταφέρει 600 άτομα και περιλάμβανε διακοσμητικούς κήπους, ένα γυμναστήριο και ένα ναό αφιερωμένο στη θεά Αφροδίτη μεταξύ των εγκαταστάσεών του. Δεδομένου ότι σε ένα πλοίο αυτού του μεγέθους θα διέρρεε ένα σημαντικό ποσό νερού διαμέσου του κύτους, ο κοχλίας του Αρχιμήδη υποτίθεται ότι αναπτύχθηκε με σκοπό την απομάκρυνση του νερού. Η μηχανή του Αρχιμήδη ήταν μια συσκευή με ένα περιστρεφόμενο κοχλία σε σχήμα έλικας μέσα σε έναν κύλινδρο. Γυρνούσε χειροκίνητα και μπορούσε επίσης να χρησιμοποιηθεί για τη μεταφορά νερού από ένα χαμηλού επίπεδου σώμα του νερού σε κανάλια άρδευσης.
Ο κοχλίας του Αρχιμήδη όπως περιγράφονταν στα ρωμαϊκά χρόνια από τον Βιτρούβιο μπορεί να ήταν μια βελτίωση σε σχέση με μία μπρούντζινη αντλία-κοχλία που είχε χρησιμοποιηθεί για την άρδευση των Κρεμαστών Κήπων της Βαβυλώνας 350 χρόνια πριν. Σε αυτό συγκαταλέγεται και η περιγραφή του κλασικού συγγραφέα Στράβωνα ότι οι κρεμαστοί κήποι ποτίζονταν με κοχλίες.
Το πρώτο στον κόσμο θαλασσοπόρο ατμόπλοιο με βιδωτή έλικα ήταν το SS Archimedes, το οποία ξεκίνησε να λειτουργεί το 1839 και ονομάστηκε έτσι προς τιμήν του Αρχιμήδη και του έργου του πάνω στον κοχλία.
Σχεδιασμός
Ο κοχλίας του Αρχιμήδη αποτελείται από έναν κοχλία σε κενό σωλήνα (ελικοειδής επιφάνεια μέσα σε κύλινδρο). Ο κοχλίας περιστρέφεται μέσω ενός ανεμόμυλου ή ακόμα και χειροκίνητα. Ο κοχλίας βρίσκεται σε κλίση με το έδαφος και καθώς γυρίζει, ποσά νερού εγκλωβίζονται και μεταφέρονται μέχρι το πάνω μέρος της κατασκευής, από όπου το νερό χύνεται και τροφοδοτεί κανάλια άρδευσης.
Η επαφή της κυλινδρικής επιφάνειας και του κοχλία δεν χρειάζεται να είναι υδατοστεγής, εφόσον το ποσό που ρίχνει μέσα στο κανάλι είναι μεγαλύτερο από αυτό που διαρρέει. Επίσης λόγω του σχεδιασμού, το νερό που διαρρέει πηγαίνει στο χαμηλότερο τμήμα, που με τη σειρά του ανεβαίνει, οπότε δημιουργείται μια μηχανική ισορροπία κατά τη χρήση.
Σε μερικούς σχεδιασμούς, ο κοχλίας είναι ενωμένος με το κυλινδρικό περίβλημα και περιστρέφονται μαζί, αντί να περιστρέφεται μόνο ο κοχλίας. Αυτό φαίνεται και σε απεικονίσεις της αρχαίας Ελλάδας και της αρχαίας Ρώμης, που δείχνουν συνήθως έναν άνδρα να περιστρέφει ολόκληρη την κατασκευή.
Χρήσεις
Εκτός από το να τροφοδοτεί κανάλια άρδευσης, ο κοχλίας του Αρχιμήδη, χρησιμοποιούνταν για άντληση νερού από ορυχεία ή από χαμηλές περιοχές που γέμιζαν ανεπιθύμητο νερό. Χρησιμοποιείται για να αποστραγγίσει ξηρά που βρίσκεται κάτω από το επίπεδο της θάλασσας (όπως στην Ολλανδία) και σε περιοχές για τη δημιουργία πόλντερ, περιοχές που περιφράσσονται από θαλάσσης και το νερό που περικλείεται αντλείται ώστε να χρησιμοποιηθεί η γη για γεωργία.
Ο κοχλίας του Αρχιμήδη είναι ακόμα σε χρήση για την άντληση υγρών και στερεών σε κόκκους, όπως ο άνθρακας και το σιτάρι. Σε θεριζοαλωνιστικές μηχανές, σε μηχανές απομάκρυνσης χιονιού, σε υδραυλικές αντλίες,στις μηχανές κοπής κρέατος σε κιμά, στα τυρμπουσόν για τους φελλούς των μπουκαλιών.Μια παραλλαγή του κοχλία είναι τα διάφορα τρυπάνια.
Ο κοχλίας του Αρχιμήδη χρησιμοποιήθηκε το 2001, από τον Βρετανό μηχανικό John Burland, στην επιτυχή σταθεροποίηση του πύργου της Πίζας. Μικρές ποσότητες του υπεδάφους που μαλάκωσαν λόγω υπόγειων υδάτων, αφαιρέθηκαν κάτω από τη βόρεια πλευρά του πύργου και το βάρος του Πύργου διόρθωσε από μόνο του την κλίση.
Παραλλαγές
Επίσης παραλλαγή του χρησιμοποιείται σε αεροσυμπιεστές και σε συμπύκνωση αποβλήτων.
Αντίστροφη δράση
Αν νερό χυθεί στο πάνω μέρος του κοχλία του Αρχιμήδη, θα αναγκάσει τον κοχλία να περιστραφεί. Ο περιστρεφόμενος άξονας μπορεί να χρησιμοποιηθεί στη συνέχεια με μια ηλεκτρική γεννήτρια, ώστε να παραχθεί ηλεκτρική ενέργεια. Μια τέτοια εγκατάσταση, λόγω του κοχλία, μπορεί να χρησιμοποιηθεί σε πολύ βρώμικο νερό και σε διαφορετικά ποσά ροής του νερού, με πολύ υψηλή απόδοση. Τέτοιες γεννήτριες παράγουν υδροηλεκτρική ενέργεια και χρησιμοποιούνται σε ποτάμια με τρεχούμενο νερό (όχι φράγματα) για μικρά ποσά ενέργειας (μέχρι 100 kW).
Εξωτερικοί σύνδεσμοι
Κατηγορία:Αρχιμήδης
17 Ιουλίου
16 Ιουλίου | 17 Ιουλίου | 18 Ιουλίου
Η 17η Ιουλίου είναι η 198η ημέρα του έτους κατά το Γρηγοριανό ημερολόγιο (199η σε δίσεκτα έτη). Υπολείπονται 167 ημέρες.
Ορθόδοξη Εκκλησία
Κατηγορία:Ημέρες του έτους
Καταονία
Η Καταονία ήταν πεδινή χώρα της Μικράς Ασίας ανατολικά της Μελιτηνής, μεταξύ του Αντιταύρου όρους και του Αμανού όρους προς τη Συρία. Διαρρέεται από τους ποταμούς Σάρρο, Πύραμο και Καρμάλα. Πολύ αρχαιότερα Καταονία ονομαζόταν και η περί του όπους Ταύρου Καππαδοκία περιλαμβανομένης και της Μελιτηνής. Το όνομά της οφείλεται στους κατοίκους της τους Καταονείς. Κυριότερη πόλη ήταν τα Κόμανα.
Το 280 π.Χ. ο Μιθριδάτης Γ' ανέκτησε αυτή από το κράτος των Σελευκιδών και την ένωσε με τη μεγάλη Καππαδοκία της οποίας και απετέλεσε διοικητικά μία από τις 10 επαρχίες της. Επί ρωμαϊκής κατάκτησης ταυτίσθηκε με τη Μελιτηνή και επί Βυζαντινών χρόνων αποτέλεσε κατά μεγάλο μέρος το Θέμα Λυκανδού. Βραδύτερα τον Ι' αι. αφού κατακτήθηκε από τους Άραβες ονομάστηκε Σαρακηνή.
Εκκλησιαστικά η περιοχή υπαγόταν στο Πατριαρχείο Αντιοχείας και αποτελούσε τη Μητρόπολη της Ειρηνουπόλεως.
Κατηγορία:Γεωγραφία της Βυζαντινής Αυτοκρατορίας Κατηγορία:Γεωγραφία της Βίβλου
Μουσαϊελιάν
Το Μουσαϊελιάν (αρμενικά: Մուսայելյան, έως το 1946 γνωστό ως Μποζ Γκιούγ ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 365 κατοίκους.
Παραπομπές
Κατηγορία:Αγροτικές κοινότητες του Σιράκ
Πανελλήνιο πρωτάθλημα στίβου γυναικών 1959
Το ΚΔ΄ Πανελλήνιο πρωτάθλημα στίβου γυναικών 1959 διεξήχθη από τις 1 ως τις 2 Αυγούστου 1959 στο Στάδιο της Καβάλας και περιλάμβανε δώδεκα αγωνίσματα. Η διοργάνωση του πρωταθλήματος στην επαρχία είχε ως αποτέλεσμα την μεγάλη αύξηση της συμμετοχής, αφού εκτός από τους αθηναϊκούς συλλόγους πήραν μέρος πολλά επαρχιακά σωματεία, ιδίως από τη βόρεια Ελλάδα. Οι 50 περίπου αθλήτριες της Αθήνας μεταφέρθηκαν στην Καβάλα με στρατιωτικά αεροπλάνα. Πρωταθλητής σύλλογος αναδείχθηκε ξανά ο Πανιώνιος για έβδομη συνεχόμενη φορά.
Maybach 57 / 62
Η Maybach 57 (επίσημος κωδικός: W240) και η Maybach 62 (επίσημος κωδικός: V240) ήταν μια σειρά υπερπολυτελών σεντάν αυτοκινήτων τεράστιων διαστάσεων, που παρήχθησαν από τη γερμανική αυτοκινητοβιομηχανία Maybach (Μάιμπαχ), θυγατρική της Mercedes-Benz. Συνολικά κατασκευάστηκαν μόλις 3.000 αντίτυπα των 57 και 62 στα 10 έτη παραγωγής τους, που διήρκησε από τον Ιούνιο του 2002 έως τον Δεκέμβριο του 2012, λόγω εξαιρετικά χαμηλής ζήτησης, αριθμός κατά πολύ μικρότερος από τις αρχικές προσδοκίες της Mercedes-Benz (για τους λόγους που αναφέρονται στην ενότητα «Λόγοι διακοπής»).
Τεχνικά στοιχεία
Υπήρξε και μια εξαιρετικά σπάνια εκδοχή Maybach 62 Landaulet, που βασίστηκε στην κορυφαία έκδοση Maybach 62S, αλλά με αμάξωμα landaulet, δηλαδή ημι-ανοιχτό. Η παραγωγή της ξεκίνησε το 2008 και μόλις 8 αντίτυπα κατασκευάστηκαν, ενώ η εμπορική τους τιμή έφτανε τότε το 1.350.000 δολάρια στις ΗΠΑ και τις 900.000 ευρώ στη Γερμανία, με τις τότε ισοτιμίες.
Λόγοι διακοπής
Αν και οι αρχικές προγνώσεις της μητρικής Mercedes-Benz υπολόγιζαν ετήσιες πωλήσεις 2.000 αντιτύπων όλων των μοντέλων της Maybach διεθνώς, από τις οποίες το 50% θα προερχόταν από τις ΗΠΑ, οι συνολικές πωλήσεις που κατάφεραν όλες οι εκδοχές των Maybach 57 / 62 ήταν μόλις ένα μικρό κλάσμα των εκτιμήσεων. Ήδη το 2007, η Mercedes-Benz ανακάλεσε 29 αντιπροσωπείες της Maybach στις Ηνωμένες Πολιτείες, μειώνοντας έτσι τον συνολικό αριθμό τους από 71 σε 42 στη χώρα αυτή. Το 2010, μόλις 157 αντίτυπα της Maybach πωλήθηκαν διεθνώς, έναντι 2.711 αντιτύπων της Rolls-Royce, τα οποία είχαν εμπορικές τιμές αντίστοιχου επιπέδου. thumb|right|Το σαλόνι μιας Maybach 62 στο Σαλόνι Αυτοκινήτου του [[Ντιτρόιτ τον Ιανουάριο του 2004.]]
Ως αποτέλεσμα, στις 25 Νοεμβρίου 2011 η Mercedes-Benz ανακοίνωσε επίσημα ότι η εταιρεία Maybach θα αποσυρόταν εντελώς έως το 2013. Κατά τη χρονική στιγμή της ανακοίνωσης, μόλις 3.000 αντίτυπα της Maybach είχαν πωληθεί διεθνώς έως τότε και αυτό μάλιστα είχε προκαλέσει ζημιά 330.000 ευρώ για κάθε 1 αντίτυπο που είχε πωληθεί. Τελικώς, η παραγωγή έληξε στις 17 Δεκεμβρίου 2012, ενώ οι συνολικές πωλήσεις τους ήταν μόλις το 1/5 των τότε συνολικών πωλήσεων των μοντέλων της Rolls-Royce, τα οποία και ήταν όλα κερδοφόρα. thumb|right|[[Πλευρά οδήγησης|Δεξιοτίμονες Maybach 62 (μπροστά) και 57 (πίσω) στο Ηνωμένο Βασίλειο.]]
Ως βασικοί λόγοι αυτής της εμπορικής καταστροφής, παρά το γεγονός ότι οι Maybach 57 και 62 είχαν εισπράξει άκρως εγκωμιαστικά σχόλια από τον Τύπο αυτοκινήτου, θεωρούνται:
Αντικατάσταση
Μετά από απουσία 2 ετών, η Mercedes-Benz εισήγαγε εκ νέου την ονομασία Maybach, αυτή την φορά σαν μια πολυτελέστερη υπο-εταιρεία (sub-brand, στο πρότυπο της Mercedes-AMG) προαιρετική στα κορυφαία μοντέλα της Mercedes. Το πρώτο μοντέλο που ξεκίνησε τη σειρά, ήταν η Mercedes-Benz S-Class W222, με την υπερπολυτελή εκδοχή Mercedes-Maybach S-Class X222, η οποία παρουσιάστηκε στο Σαλόνι Αυτοκινήτου του Λος Άντζελες τον Νοέμβριο του 2014 και έφτασε στην αγορά τον Ιανουάριο του 2015.
Η εκδοχή αυτή, σχεδιάστηκε με σκοπό να ανταγωνιστεί τις Bentley Mulsanne και Rolls-Royce Phantom. Το μεταξόνιο της Mercedes-Maybach S-Class X222 είχε αυξηθεί κατά 20 εκατοστά ως προς το μεταξόνιο της έκδοσης με το μακρύτερο μεταξόνιο της «κανονικής» S-Class W222, φτάνοντας έτσι τα 3.365 χιλιοστά, σχεδόν όσο και το μεταξόνιο της Maybach 57. Αντιθέτως, το συνολικό της μήκος, αν και ανέρχεται στο εντυπωσιακό νούμερο των 5.453 χιλιοστών, είναι αρκετά μικρότερο ακόμα και από το μήκος της Maybach 57.
Εξωτερικοί σύνδεσμοι
Κατηγορία:Μοντέλα Maybach Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Βαλκανικοί Αγώνες Στίβου 1971 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1971 πραγματοποιήθηκε στις 5 Σεπτεμβρίου στο Στάδιο Μαξιμίρ.
Στο αγώνισμα αυτό, η Ρουμανία κέρδισε το χρυσό και το αργυρό μετάλλιο. Πρωταθλητής αναδείχθηκε ο Κάρολ Κόρμπου για δεύτερη φορά μπροστά από τον Σερμπάν Τσιοτσίνα. Το χάλκινο μετάλλιο κατέκτησε ο Γιουγκοσλάβος Μίλαν Σπασόγεβιτς.
Τελικός
Ο τελικός πραγματοποιήθηκε στις 5 Σεπτεμβρίου.
Μετέχουσες χώρες
Κάποιες από τις χώρες που συμμετείχαν στο αγώνισμα ήταν:
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1971 1971
Ιβέτα Μουκουτσιάν
Η Ιβέτα Μουκουτσιάν (αρμένικα: Իվետա Մուկուչյան, 14 Οκτωβρίου 1986) είναι Αρμένισσα τραγουδίστρια, μοντέλο και ηθοποιός. Εκπροσώπησε την Αρμενία στη Eurovision 2016, με το τραγούδι "Lovewave" και κατέκτησε την έβδομη θέση.
Πρώτα χρόνια
Γεννήθηκε στο Γερεβάν της Αρμενίας (τότε μέρος της Σοβιετικής Ένωσης), στις 14 Οκτωβρίου 1986. Η οικογένειά της μετακόμισε στη Γερμανία το 1992. Πήγε σχολείο στη Γερμανία και από το 1998 έως το 2006 φοίτησε στο Catholic Sankt-Ansgar-Schule, στο Αμβούργο. Επέστρεψε στην Αρμενία το 2009 και έμεινε εκεί, παρά τις δυσκολίες που αντιμετώπισε. Η Mukuchyan, ξεκίνησε να σπουδάζει φωνητικά-τζαζ στο Ωδείο Komitas State του Γερεβάν.
2009-2012: Hay Superstar & The Voice of Germany
Το 2009, συμμετείχε στον 4ο κύκλο του talent show "Hay Superstar" και κατέλαβε την 5η θέση. Το 2012, συμμετείχε στη δεύτερη σεζόν του γερμανικού The Voice, όπου τραγούδησε το "Euphoria" της Loreen.
2015-2016: Eurovision 2016
Στις 13 Οκτωβρίου 2015, ο εθνικός ραδιοτηλεοπτικός φορέας της Αρμενίας (PTA) ανακοίνωσε ότι θα εκπροσωπήσει την Αρμενία στη Eurovision 2016, στη Στοκχόλμη. Θα ερμηνεύσει το τραγούδι "LoveWave", το οποίο κυκλοφόρησε στις 2 Μαρτίου 2016. Το 2016, πρωταγωνίστησε με τον Mkrtich Arzumanyan στην περιπετειώδη κωμωδία Run Away Or Get Married, που κυκλοφόρησε τον Μάρτιο του 2016.
Παραπομπές
Κατηγορία:Αρμένισες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με την Αρμενία Κατηγορία:Διαγωνισμός Τραγουδιού Eurovision 2016 Κατηγορία:Συμμετέχοντες στη Eurovision Κατηγορία:Αρμένιοι ηθοποιοί Κατηγορία:Φωτομοντέλα
Μπρινιάκ (Ερώ)
Το Μπρινιάκ (γαλλικά: Brignac, οξιτανικά: Brinhac) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρινιακουά (γαλλικά: Brignacois).
Εξωτερικοί σύνδεσμοι
Κατηγορία:Κοινότητες του Ερώ
Β΄ κατηγορία ποδοσφαίρου ανδρών Κύπρου 2002-03
Η Β΄ κατηγορία ποδοσφαίρου ανδρών Κύπρου 2002-03 ήταν η 48η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Δερύνειας για 2η φορά στην ιστορία της.
Σύστημα διεξαγωγής
Στο πρωτάθλημα της Β΄ κατηγορίας 2002-03 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 2003-04. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 2003-04.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2001-02
Ομάδες που διαβαθμίστηκαν στην Γ΄ κατηγορία 2002-03:
Ομάδες που διαβαθμίστηκαν από την Α΄ κατηγορία 2001-02
Ομάδες που προήχθησαν από την Γ΄ κατηγορία 2001-02:
Βαθμολογία
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2002-2003
Αθήναιος ο Τακτικός
Ο Αθήναιος ο επιλεγόμενος Τακτικός, ήταν αρχαίος Έλληνας μαθηματικός και μηχανικός που άκμασε περί τον 1ο αιώνα π.Χ.. Υπήρξε μαθητής του σπουδαίου μηχανικού της αρχαιότητας Αγησιστράτου. Θεωρείται από τα κείμενά του ότι έζησε μετά τον, επίσης μηχανικό, Κτησίβιο και πριν από τους Ήρωνα τον Αλεξανδρινό και Βιτρούβιο.
Συνέγραψε το έργο Περί μηχανημάτων που έχει σωθεί. Στο πολύ σπουδαίο, κατά το αντικείμενο αναφοράς, σύγγραμμά του αυτό αναφέρεται στην ιστορία και την κατασκευή των πολεμικών μηχανών των αρχαίων Ελλήνων, ειδικά στους καταπέλτες, δίνοντας πολλές πληροφορίες για την κατασκευή τους, παρέχοντας και αρκετές σχηματικές παραστάσεις, μερικές των οποίων φέρονται σήμερα κατ΄ αντιγραφή σε πολλά σχετικά εγχειρίδια.
Το σύγγραμμά του αυτό ο Αθήναιος το έγραψε με βάση τις διαλέξεις του Αγησιστράτου αλλά και άλλων αρχαίων μηχανικών και μαθηματικών το οποίο και είχε αφιερώσει σε κάποιον Μάρκελλο. Οι στρατιωτικοί ιστορικοί ερευνητές συγκρίνουν το έργο αυτό με το 10ο βιβλίο του Βιτρουβίου.
Εκδόσεις
Πρώτες εκδόσεις που αναφέρθηκαν στον Αθήναιο τον Τακτικό είναι:
One (τραγούδι, U2)
Το "One" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον έβδομο δίσκο τους Achtung Baby, του 1991. Το τραγούδι κυκλοφόρησε και ως single, το 1992, και ήταν το τρίτο από τον εν λόγω δίσκο. Το single μπήκε στα αμερικανικά Billboard Hot 100, φτάνοντας έως και το νούμερο 10. Κατά τ' άλλα έφτασε στο νούμερο 1 των ιρλανδικών και των καναδικών charts, καθώς επίσης και στα Alternative Songs και Mainstream Rock, του Billboard. Στα βρετανικά charts έφτασε έως και το νούμερο 7.
Το τραγούδι γράφτηκε σε μία δύσκολη περίοδο για το συγκρότημα, καθώς κατά τη διάρκεια της ηχογράφησης του νέου τους τότε δίσκου, υπήρξαν διάφορες διαμάχες για την μετέπειτα πορεία τους. Κι ενώ το συγκρότημα ήταν κοντά στη διάλυση, κατάφερε μέσω των αυτοσχεδιασμών να γράψει το παραπάνω τραγούδι, το οποίο ξεκίνησε από συγχορδίες που έπαιζε στο στούντιο ο The Edge, με τους στίχους τελικά να τους γράφει ο Bono. Αργότερα, γυρίστηκαν και video clip για την προώθησή τους, όμως έπρεπε να φτάσουν στα τρία για να είναι ικανοποιημένοι. Το single που κυκλοφόρησε, κυκλοφόρησε για φιλανθρωπικούς λόγους, και συγκεκριμένα για την έρευνα του AIDS. Το 2005, οι U2, ηχογράφησαν ξανά το τραγούδι, εξ αιτίας της συνεργασίας του με την Mary J. Blige.
Το εν λόγω τραγούδι έγινε ένα από τα πιο γνωστά του συγκροτήματος και είναι ένα από τα πιο πολυπαιγμένα στις ζωντανές εμφανίσεις τους. Ήδη, από τη στιγμή της κυκλοφορίας του απέσπασε θετικές κριτικές, ενώ κατά καιρούς εμφανίζεται σε λίστες με τα καλύτερα τραγούδια όλων των εποχών, όπως στον κατάλογο του Rolling Stone, με τα 500 Σπουδαιότερα Τραγούδια όλων των εποχών, τοποθετώντας το στην 36η θέση. Πολλοί οργανισμοί χρησιμοποιούν το τραγούδι για να προωθηθούν, ενώ το κομμάτι ενέπνευσε και τον φιλανθρωπικό οργανισμό του Bono, ονόματι ONE Campaign. To 1995, το κομμάτι διασκευάστηκε από την Mica Paris, η οποία το κυκλοφόρησε και ως single, το οποίο κατάφερε να φτάσει στο νούμερο 24, των βρετανικών charts. Έχουν ακολουθήσει κι άλλες διασκευές, όπως του Τζόνι Κας, των REM και των Pearl Jam, μεταξύ άλλων.
Εξωτερικοί σύνδεσμοι
Κατηγορία:Τραγούδια του 1991 Κατηγορία:Singles του 1992 Κατηγορία:Singles του 1995 Κατηγορία:Singles του 2005 Κατηγορία:Τραγούδια των U2 Κατηγορία:Singles της Island Records Κατηγορία:Singles της Chrysalis Records Κατηγορία:Singles της Geffen Records Κατηγορία:Νούμερο 1 singles στην Αυστρία
3ος αιώνας
Στη Περσία, η Αυτοκρατορία των Πάρθων καταλύθηκε και στη θέση της αναδείχθηκε η Αυτοκρατορία των Σασσανιδών μετά τη νίκη του Αρδασίρ Α΄ εναντίον του Αρταβάνου Ε΄ στη Μάχη του Χορμιζνταγκάν. Οι Σασσανίδες επεκτάθηκαν προσαρτώντας τις δυτικές επαρχίες της καταρρέουσας αυτοκρατορίας των Κοσσανών.
Στη Κίνα, το χάος που ξεκίνησε το 189 συνέχισε και κατά τον νέο αιώνα με την ήττα του Τσάο Τσάο στη μάχη του Πορφυρού Λόφου το 208, γεγονός που τερμάτισε όλο και περισσότερο τις ελπίδες της ενοποίησης της Κίνας, οδηγώντας στη τριχοτόμηση της Κίνας σε τρεις κύριες αυτοκρατορίες: τις Σου, Γου, και Ουέι, κοινώς γνωστή ως περίοδος των τριών βασιλείων, η οποία ξεκίνησε το 220 με την επίσημη παραίτηση του αυτοκράτορα Σιάν του Χαν υπέρ του γιου του Τσάο Τσάο, Τσάο Πι, ιδρύοντας έτσι τη δυναστεία των Ουέι, η οποία κατάκτησε τους Σου το 263, αλλά τελικά ενώθηκε και πάλι υπό τη Δυναστεία Τσιν, με επικεφαλής την φυλή των Σίμα, ο οποίος κατέλαβε τους Ουέι το 266, και κατάκτησε το κράτος των Γου το 280.
Στην Ινδία, η Αυτοκρατορία Γκούπτα άρχισε να αναπτύσσεται προς το τέλος του αιώνα.
Η Κορέα κυβερνούταν από τα Τρία βασίλεια της Κορέας. Η Ιαπωνία εισήλθε στη περίοδο Κοφούν. Οι Σιονγκνού ίδρυσαν το κράτος των Τιφού υπό τον Λιου Τσουμπέι. Η ηπειρωτική Νοτιοανατολική Ασία κυριαρχήθηκε από τους Φουνάν κατά κύριο λόγο, το πρώτο βασίλειο των Χμερ (Καμποτζιανοί).
Στη προκολομβιανή Αμερική, ο πολιτισμός Αντένα στην κοιλάδα του ποταμού Οχάιο μειώθηκε υπέρ του πολιτισμού των Χόουπγουελ. Ο πολιτισμός των Μάγια εισήλθε στην Κλασική Εποχή του.
Ρωμαϊκή Αυτοκρατορία
Μετά το θάνατο του Κόμμοδου στα τέλη του προηγούμενου αιώνα η Ρωμαϊκή Αυτοκρατορία βυθίστηκε σε εμφύλιο πόλεμο. Όταν η αυτοκρατορία σταθεροποιήθηκε ο Σεπτίμιος Σευήρος αναδύθηκε ως αυτοκράτορας, ιδρύοντας τη δυναστεία των Σεβήρων. Σε αντίθεση με τους προηγούμενους αυτοκράτορες, χρησιμοποίησε ανοιχτά το στρατό για να υποστηρίξει την εξουσία του και τους πλήρωσε καλά για να το πράξουν. Το καθεστώς που δημιούργησε είναι γνωστό ως στρατιωτική μοναρχία λόγω της συχνής χρήσης του στρατού. Το σύστημα κατέρρευσε κατά τη δεκαετία του 230, δίνοντας τη θέση της σε μια περίοδο πενήντα ετών γνωστή ως στρατιωτική αναρχία ή Κρίση του τρίτου αιώνα, μετά τη δολοφονία του 28χρονου αυτοκράτορα Σεβήρου Αλεξάνδρου (ο τελευταίος αυτοκράτορας της δυναστείας των Σεβήρων), όπου μετά τουλάχιστον είκοσι άνδρες έγιναν αυτοκράτορες, οι περισσότεροι μόνο για λίγους μήνες. Η πλειοψηφία αυτών των ανδρών δολοφονήθηκαν, ή σκοτώθηκαν κατά τη μάχη, και η αυτοκρατορία σχεδόν κατέρρευσε κάτω από το βάρος της πολιτικής αναταραχής, αλλά και λόγω της αυξανόμενης Περσικής απειλής στην Ανατολή. Υπό τους νέους Σασσανίδες ηγέτες, η Περσία είχε εξελιχθεί σε αντίπαλη υπερδύναμη και οι Ρωμαίοι έπρεπε να κάνουν δραστικές μεταρρυθμίσεις για να προετοιμάσουν καλύτερα το κράτος τους για μια ένοπλη αντιπαράθεση. Αυτές οι μεταρρυθμίσεις πραγματοποιήθηκαν στα τέλη του αιώνα υπό τη βασιλεία του Διοκλητιανού, διαιρώντας την αυτοκρατορία σε ανατολικό και δυτικό μισό με ξεχωριστό κυβερνήτη.
Παραπομπές
03
Προγκρές Μ-59
Αποστολή
Το Μ-59 εκτοξεύτηκε από το κοσμοδρόμιο του Μπαϊκονούρ με πύραυλο Soyuz-U στις 18 Ιανουαρίου 2007 (02:12:13 GMT) και συνδέθηκε με το τμήμα Πιρς του σταθμού στις 20 Ιανουαρίου (01:59 GMT). Παρέμεινε εκεί για πέντε μήνες, μέχρι την 1η Αυγούστου 2007 (14:07 GMT) ενώ λίγες ώρες αργότερα καταστράφηκε πάνω από τον Ειρηνικό Ωκεανό.
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2007
Σημαία
thumb|Η σημαία της Δανίας είναι η αρχαιότερη συνεχόμενα χρησιμοποιούμενη εθνική σημαία που υπάρχει στον κόσμο. thumb|Σημαίες κρατών μπροστά από το κτίριο του [[ΟΗΕ στη Γενεύη.]] Η σημαία είναι κατά γενική αποδοχή η αποτύπωση εμβλήματος ή συμβόλου, που συνήθως απεικονίζεται πάνω σε τεμάχιο υφάσματος. Αν το έμβλημα είναι έθνους τότε η σημαία καλείται εθνική, σε διάκριση με σημαίες σωματείων, κομμάτων κλπ.
Γενικά
Οι σημαίες αποτελούνται άλλοτε από συρραμμένες έγχρωμες λωρίδες υφασμάτινες, οριζόντια ή κάθετα εναλλασσόμενες (Ιταλίας, Βουλγαρίας κ.α.), άλλοτε φέρουν έμβλημα ή κάποιο σύμβολο επί μονόχρωμου υφάσματος (Τουρκίας, Σαουδικής Αραβίας κ.ά.) ή τέλος αποτελούν συνδυασμό χρωμάτων και συμβόλων.
Από τη χρήση τους, διακρίνονται σε σημαίες: Εθνικές (Χωρών), Πολεμικές (Στρατιωτικών σχηματισμών), Βασιλικές (Βασιλικών Οίκων), Ναυτικές (Πολεμικών Πλοίων), Διακρατικές (ΟΗΕ, ΕΕ), Συμμαχικές (ΝΑΤΟ) κτλ., πίνακες των οποίων παρέχουν ειδικά επίσημα διεθνή λευκώματα που εκδίδουν αρμόδιες κρατικές υπηρεσίες.
Όμως στη στενότερη έννοια της σημαίας αποδίδεται κυρίως η έννοια της Εθνικής ή Πολεμικής σημαίας επί, ή προ, της οποίας ορκίζονται οι στρατεύσιμοι κάθε χώρας πίστη στην πατρίδα. Αυτός είναι και ο λόγος που η σημαία αποτελεί το σπουδαιότερο λάφυρο της όποιας μάχης. (Στη Ρωμαϊκή Αυτοκρατορία οι Ρωμαίοι διέλυαν αμέσως τις λεγεώνες που έχαναν τη σημαία τους).
Μπασμάλα
Χρησιμοποιείται από τους μουσουλμάνους σε διάφορες περιστάσεις (για παράδειγμα στην καθημερινή προσευχή, σαλάτ) και συνήθως αποτελεί την πρώτη φράση στο προοϊμιο συνταγμάτων ισλαμικών χωρών.
Στο σύστημα Unicode, τα αραβικά γράμματα της μπασμάλα κωδικοποιούνται ως μία λιγκατούρα στο σημείο U+FDFD.
Παραπομπές
Κατηγορία:Ισλαμική ορολογία
Τιμασίθεος ο Λιπαρίτης
Τιμασίθεος ο Λιπαρίτης είναι το όνομα ενός αξιωματούχου από τη Μεγάλη Ελλάδα, στον οποίο γίνεται αναφορά από διάφορους συγγραφείς του ελληνορωμαϊκού κόσμου. Πιο συγκεκριμένα, εμφανίζεται ως πρωταγωνιστής ενός περιστατικού που συνέβη το 396 π.Χ. - αμέσως μετά την υποταγή των Βηίων στη Ρωμαϊκή Δημοκρατία. Δεν είναι πάντως εξακριβωμένο εάν πρόκειται για ιστορικό ή μυθικό πρόσωπο.
Σύμφωνα με την αφήγηση του Λιβίου (59 π.Χ. - 17 μ.Χ.), τρεις Ρωμαίοι συγκλητικοί ορίστηκαν πρεσβευτές για να μεταφέρουν ένα χρυσό κύπελο στους Δελφούς, ως αφιέρωμα στον Απόλλωνα για την κατάκτηση των Βηίων. Όμως το πλοίο τους ταξίδευε ασυνόδευτο και αιχμαλωτίστηκε από Λιπαρίτες πειρατές κοντά στις Αιολίδες Νήσους. Εκεί η πειρατεία αποτελούσε ένα είδος κρατικού θεσμού, καθώς η διαχείριση των λαφύρων που αποκομίζονταν με αυτόν τον τρόπο ήταν ευθύνη της κυβέρνησης που τα διένεμε σε ολόκληρη την κοινότητα. Για καλή τύχη της πρεσβείας, εκείνη τη χρονιά ανώτατος άρχων των Λιπαριτών ήταν ο Τιμασίθεος, ένας άνδρας που «έμοιαζε στους τρόπους περισσότερο με Ρωμαίο παρά με τους συμπατριώτες του». Αυτός σεβάστηκε την προέλευση και τον ιερό σκοπό των απεσταλμένων και αφού τους φιλοξένησε κατά τα δέοντα, τους χορήγησε λιπαρίτικα πλοία ως προστατευτική συνοδεία σε όλο το ταξίδι.
Το ίδιο ακριβώς περιστατικό αναφέρεται πιο συνοπτικά από το Διόδωρο Σικελιώτη, σύγχρονο του Λιβίου. Αυτός προσθέτει πως όταν οι Ρωμαίοι κατέκτησαν το Λίπαρι 137 αργότερα, οι απόγονοι του Τιμασιθέου έλαβαν ιδιαίτερες τιμές και απαλλάχθηκαν από την υποχρέωση να πληρώνουν φόρους.
Πηγές
Κατηγορία:Αρχαίοι Έλληνες
Ξενοφών Ζολώτας
Ο Ξενοφών Ευθυμίου Ζολώτας (26 Απριλίου 1904 - 10 Ιουνίου 2004) ήταν Έλληνας οικονομολόγος και ακαδημαϊκός. Διετέλεσε τρεις φορές διοικητής της Τράπεζας της Ελλάδος και πρωθυπουργός της Ελλάδας.
Βιογραφία
Γεννήθηκε στις 26 Απριλίου 1904 στην Αθήνα. Ο πατέρας του Ευθύμιος ήταν γιός εμπόρου από τη Σπερχειάδα.
Απόφοιτος της Ριζαρείου Εκκλησιαστικής Σχολής Αθηνών, σπούδασε νομική στο Πανεπιστήμιο Αθηνών και τη Λειψία και οικονομικά στο Παρίσι. To 1924 πήρε πτυχίο από την Ανωτάτη Εμπορική Σχολή Λειψίας. Το 1925 ανακηρύχθηκε Διδάκτωρ των Πολιτικών και Οικονομικών Επιστημών του Πανεπιστημίου της Λειψίας με τη διδακτορική του διατριβή «Η Ελλάς εις το στάδιον της εκβιομηχανίσεως». Αργότερα συνέχισε τις σπουδές του στην Αγγλία. Το 1928 έγινε Υφηγητής της Πολιτικής Οικονομίας στο Πανεπιστήμιο Αθηνών και το ίδιο έτος εξελέγη, σε ηλικία μόλις 24 ετών, Καθηγητής της Πολιτικής Οικονομίας στο νεοϊδρυθέν τότε Αριστοτέλειο Πανεπιστήμιο Θεσσαλονίκης, όπου παρέμεινε τρία χρόνια. Το 1931 εξελέγη τακτικός καθηγητής στην έδρα της Πολιτικής Οικονομίας στο Πανεπιστήμιο Αθηνών, από όπου απομακρύνθηκε από τη Δικτατορία το 1968. Η έναρξη της πανεπιστημιακής του καριέρας συνέπεσε με την τετραετία 1928-1932 του Ελευθερίου Βενιζέλου, ο οποίος του πρότεινε να αναλάβει τη Γενική Γραμματεία του Ανωτάτου Οικονομικού Συμβουλίου. Όμως, ο Ξενοφών Ζολώτας αρνήθηκε την πρόταση, προτιμώντας να συνεχίσει το πανεπιστημιακό του έργο. Έτσι, περιορίσθηκε στη συμμετοχή του στο Ανώτατο Οικονομικό Συμβούλιο ως Μέλος.
Το έργο του
Ο Ξενοφών Ζολώτας επέδειξε πλούσιο συγγραφικό έργο, κυρίως οικονομικού περιεχομένου, ένα μεγάλο μέρος του οποίου έχει μεταφραστεί σε ξένες γλώσσες. Το 1952 εξελέγη τακτικό μέλος της Ακαδημίας Αθηνών. Κατέλαβε κορυφαίες θέσεις σε ελληνικούς και διεθνείς οικονομικούς οργανισμούς, όπως το Διεθνές Νομισματικό Ταμείο, τον Οργανισμό Ηνωμένων Εθνών, τη Νομισματική Επιτροπή και την Οικονομική Επιτροπή της Ευρώπης. Σημαντική ήταν η συνεισφορά του, ως Διοικητή της Τραπέζης της Ελλάδος, στη Συμφωνία Σύνδεσης Ελλάδας- ΕΟΚ το 1962, σύμφωνα με την οποία η χώρα κατέστη το πρώτο συνδεδεμένο κράτος με την κοινότητα.
Κυβερνητικό αξίωμα ανέλαβε για πρώτη φορά ως υπουργός Συντονισμού στην υπηρεσιακή κυβέρνηση του Δημητρίου Κιουσόπουλου. Υπουργός Συντονισμού διετέλεσε επίσης από τον Ιούλιο του 1974 έως το Νοέμβριο της ίδιας χρονιάς στην κυβέρνηση εθνικής ενότητας του Κωνσταντίνου Καραμανλή. Αμέσως μετά το 1974, διορίστηκε Διοικητής της Τράπεζας της Ελλάδος για τρίτη φορά, από την οποία αποχώρησε το 1981 με τον τίτλο του επίτιμου πρόεδρου της. Οι δύο προηγούμενες περίοδοι του ήταν μεταξύ Οκτωβρίου 1944 και Ιανουαρίου 1945 (διορισμένος από τον Γεώργιο Παπανδρέου) ως συνδιοικητής με τον Κυριάκο Βαρβαρέσο και μεταξύ Φεβρουαρίου 1955 και Αυγούστου 1967 (διορισμένος από τον Αλέξανδρο Παπάγο).
Τέλος, στις 23 Νοεμβρίου του 1989 ανέλαβε την πρωθυπουργία της χώρας έως τις 11 Απριλίου του 1990 ως πρόεδρος της Οικουμενικής κυβέρνησης που στήριζαν από κοινού η Νέα Δημοκρατία, το ΠΑΣΟΚ και ο τότε ενιαίος Συνασπισμός της Αριστεράς. Ο Ξενοφών Ζολώτας απεβίωσε στις 10 Ιουνίου 2004 σε ηλικία 100 ετών. Ήταν παντρεμένος από το 1958 με την Καλλιρόη (Λόλα) Ρίτσου (1923-2016).
Στον Ξενοφώντα Ζολώτα αποδίδεται η ανασυγκρότηση της χώρας μετά τον B΄ Παγκόσμιο Πόλεμο, καθώς αυτός κατάφερε με πρωτοποριακά νομισματικά μέτρα να στηρίξει ξανά την μεταπολεμική οικονομία.
Οι ιστορικοί λόγοι του
Ιστορικοί θεωρούνται δύο λόγοι που ο Ξενοφών Ζολώτας είχε εκφωνήσει ως διοικητής της Τράπεζας της Ελλάδος και διαχειριστής του ελληνικού Δημοσίου Χρέους, στην Ουάσινγκτον, στις 26 Σεπτεμβρίου 1957 και στις 2 Οκτωβρίου 1959, η γλώσσα των οποίων ήταν η αγγλική, αλλά, με την εξαίρεση λίγων συνδέσμων, άρθρων και προθέσεων, όλες οι χρησιμοποιούμενες λέξεις ήταν ελληνικής προέλευσης. Ο λόγοι του έκαναν μεγάλη εντύπωση, ωστόσο επρόκειτο περισσότερο για ένα διανοητικό παιχνίδι, σχεδιασμένο για να τέρψει την ελίτ των τραπεζιτών και των ισχυρών της παγκόσμιας οικονομίας και να τους υπενθυμίσει την ύπαρξη της Ελλάδας, η οποία μόλις είχε βγει από τον Εμφύλιο πόλεμο εντελώς κατεστραμμένη.
Εξωτερικοί σύνδεσμοι
Κατηγορία:Έλληνες οικονομολόγοι Κατηγορία:Πρωθυπουργοί της Ελλάδας Κατηγορία:Έλληνες υπουργοί Συντονισμού και Προγραμματισμού Κατηγορία:Μέλη της Ακαδημίας Αθηνών Κατηγορία:Καθηγητές Νομικής Πανεπιστημίου Θεσσαλονίκης Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Υπεραιωνόβιοι Κατηγορία:Διοικητές της Τράπεζας της Ελλάδος Κατηγορία:Ενταφιασμοί στο Πρώτο Νεκροταφείο Αθηνών Κατηγορία:Έλληνες πολιτικοί του 20ού αιώνα
Κωνσταντίνος Εγγλεζάκης
Ο Κωνσταντίνος Εγγλεζάκης (γενν. 20 Μαρτίου 2001) είναι Έλληνας αθλητής της κολύμβησης. Προκρίθηκε στους Ολυμπιακούς αγώνες του 2020 στο Τόκιο στο αγώνισμα των 800μ. ελεύθερο ανδρών. Είναι κάτοχος του Πανελληνίου ρεκόρ στα 400μ. ελεύθερο ανδρών με 03:48.59 και στα 800μ. ελεύθερο ανδρών με 07:51.27. Είναι αθλητής του Α.Ν.Ο. Γλυφάδας και έχει προπονητή τον Μίλτο Κανελλόπουλο.
Παραπομπές
Κατηγορία:Έλληνες αθλητές της κολύμβησης Κατηγορία:Κολυμβητές στους Θερινούς Ολυμπιακούς Αγώνες 2020
Μπρισάκ (Ερώ)
Το Μπρισάκ (γαλλικά: Brissac, οξιτανικά: Briçac) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρισαγκόλ (γαλλικά: Brissagols).
Παραπομπές
Κατηγορία:Κοινότητες του Ερώ
ΕΡΤ Sports
Η ΕΡΤ Sports (Ελληνική Ραδιοφωνία Τηλεόραση Sports) είναι μία σειρά δημόσιων υβριδικών καναλιών της ΕΡΤ που περιλαμβάνουν αμιγώς αθλητικό πρόγραμμα.
Ιστορία
Πριν από το κλείσιμό της, την Τρίτη 11 Ιουνίου 2013, δεν μετέδιδε 24ωρο πρόγραμμα, παρά μόνο μεγάλα αθλητικά γεγονότα και τους διαγωνισμούς τραγουδιού της Eurovision του 2011, του 2012 και του 2013, παράλληλα μαζί με την τότε ΝΕΤ. Επανήλθε μαζί με τα υπόλοιπα κανάλια της ΕΡΤ στις 11 Ιουνίου 2015, με εικοσιτετράωρο πρόγραμμα από τα δύο υπόλοιπα κανάλια της ΕΡΤ, αντικαθιστώντας την ΝΕΡΙΤ HD.
Ως ΕΡΤ Sports HD έκανε δοκιμαστική πρεμιέρα στις 3 Νοεμβρίου 2018, στη διάρκεια των αγώνων που μετέδωσε το κρατικό κανάλι και μέχρι τις 9 Φεβρουαρίου του 2019, αποτελούσε θεματική ενότητα της ΕΡΤ HD. Από τότε, η ΕΡΤ Sports αντικατέστησε πλήρως την ΕΡΤ HD. Στις 28 Σεπτεμβρίου 2020 το ΕΡΤ Sports, άλλαξε λογότυπο μαζί με τα υπόλοιπα τρία τηλεοπτικά κανάλια της ΕΡΤ (ΕΡΤ1, ΕΡΤ2 και ΕΡΤ3) ενώ παράλληλα αφαιρέθηκε το HD από το λογότυπο, παρόλο που μεταδίδεται σε 1080p.
Την 1η Δεκεμβρίου 2020, η ΕΡΤ Sports σταμάτησε την επίγεια μετάδοση του και αντικαταστάθηκε από την υψηλής ευκρίνειας έκδοση της ΕΡΤ1 η οποία μαζί με την ΕΡΤ2 και την ΕΡΤ3 ξεκίνησαν να εκπέμπουν ταυτόχρονα σε HD βάσει Ευρωπαϊκής νομοθεσίας, με την ΕΡΤ Sports να μετατρέπεται σε υβριδικό κανάλι εκπέμποντας πλέον μόνο διαδικτυακά μέσα από την πλατφόρμα του ERTFLIX.
Ωστόσο, οι υψηλής ευκρίνειας εκδόσεις της ΕΡΤ2 και της ΕΡΤ3 εκπέμπουν από την δεύτερη ψηφιακή συχνότητα, στην οποία η ΕΡΤ μεταδίδει και τα δορυφορικά κανάλια TV5 Εurope, BBC World News και ΡΙΚ Sat, τα οποία θα καλύπτουν για ορισμένο χρονικό διάστημα, το 80% του πληθυσμού της Ελλάδας το οποίο μελλοντικά ποσοστό θα μεγαλώνει.
Παράλληλα μεταδίδονται στην συχνότητα, η ΕΡΤ1, σε τυπική ευκρίνεια, χωρίς EPG (είχε ξεκινήσει η εκπομπή της την περίοδο των δασικών πυρκαγιών το καλοκαίρι του 2021), και το ειδησεογραφικό κανάλι ΕΡΤ News, από την θέση της Deutsche Welle, η οποία σταμάτησε να μεταδίδεται, λόγω των επακόλουθων γεγονότων στην Ουκρανία.
Κανάλια ΕΡΤ Sports (ERTFLIX)
100px|right 100px|right 100px|right
Στις 27 Σεπτεμβρίου 2020 δημιουργήθηκαν τρία ειδικά διαμορφωμένα κανάλια με το όνομα της ΕΡΤ Sports με σκοπό την απευθείας μετάδοση των αγώνων τένις του Roland Garros 2020, οι οποίοι δεν προβλήθηκαν από την επίγεια ΕΡΤ Sports HD ενώ από τις 24 Οκτωβρίου μεταδίδουν τους αγώνες της ελληνικής Basket League. Η μετάδοση των καναλιών πραγματοποιείται μέσω της πλατφόρμας του ERTFLIX, μέσω υπολογιστή στο ertflix.gr, μέσω κινητού και tablet.
ertsports.gr
Το Μάιο του 2022 ξεκίνησε τη λειτουργία του ο ιστότοπος ertsports.gr, ένα σημείο συγκεντρωτικής αθλητικής ενημέρωσης για όλα τα αθλητικά γεγονότα που καλύπτει η ΕΡΤ.
Πρόγραμμα
Το πρόγραμμα του τότε επίγειου ΕΡΤ Sports περιελάμβανε αποκλειστικά μεταδόσεις αθλητικών γεγονότων, ζωντανών και μαγνητοσκοπημένων, και αγώνες της Formula 1, της οποίας η ΕΡΤ, έχει αποκτήσει τα τελευταία χρόνια, τα τηλεοπτικά δικαιώματα στην Ελλάδα, και το πρόβαλλε μόνο από την συχνότητα του.
Με την πανδημία του COVID-19, ελαττώθηκαν και ματαιώθηκαν, σε μεγάλο βαθμό, όλα τα ζωντανά αθλητικά προγράμματα, με αποτέλεσμα, το ΕΡΤ Sports να προβάλλει ιδίως τους καλοκαιρινούς μήνες του 2020, αποκλειστικά αθλητικές διοργανώσεις περασμένων χρόνων σε επανάληψη.
Μετά την οριστική κατάργηση του επίγειου ΕΡΤ Sports, η Formula 1, και μεταδόσεις ζωντανών αθλητικών γεγονότων, προβάλλονται κυρίως από την συχνότητα της ΕΡΤ2.
Στις 14, 16 και 18 Μαΐου 2019 η ΕΡΤ HD επανήλθε από την συχνότητα του ΕΡΤ Sports, αποκλειστικά για την ζωντανή μετάδοση του 64ου διαγωνισμού τραγουδιού της Eurovision 2019, που μεταδόθηκε παράλληλα σε εικόνα σταθερής ευκρίνειας με την ΕΡΤ2, και ραδιοφωνικά από το Δεύτερο Πρόγραμμα.
Τηλεθέαση
Το ΕΡΤ Sports δεν κατάφερε ποτέ μέσα στον ενάμιση χρόνο επίγειας λειτουργίας του να κερδίσει μεγάλα μερίδια τηλεθέασης, με το γενικό μέσο όρο τηλεθέασης να φτάνει μόλις το 1%. Στις 23 Οκτωβρίου του 2020, η ΕΡΤ Sports, κατέγραψε το χειρότερο νούμερο τηλεθέασης, στην ιστορία της Ελληνικής τηλεόρασης, σχεδόν αγγίζοντας το 0%.
Εξωτερικοί σύνδεσμοι
Κατηγορία:Ελληνική Ραδιοφωνία Τηλεόραση Κατηγορία:Μέσα Μαζικής Ενημέρωσης της Αθήνας Κατηγορία:Συνδρομητικές πλατφόρμες της Ελλάδας Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2019
Ελένη Τζόκα
Η Ελένη Τζόκα, το γένος Μυλοπούλου, (27 Απριλίου 1956, Μπιελάβα) είναι Πολωνή τραγουδίστρια, ελληνικής καταγωγής.
Βιογραφία
Γεννήθηκε από ελληνική οικογένεια που μετανάστευσε στην Πολωνία τη δεκαετία του 1950. Σε νεαρή ηλικία εξοικειώθηκε με τη μουσική από τους γονείς της και τα πολυάριθμα αδέλφια της (ήταν το ένατο παιδί) που τραγουδούσαν συνεχώς. Τραγούδησε πρώτη φορά μπροστά σε κοινό στο δημοτικό σχολείο. Εκείνη την εποχή ανήκε σε μια παιδική μουσική ομάδα, τη Niezaopominajki («Forget-me-nots»). Λίγα χρόνια αργότερα έγινε τραγουδίστρια στη Ballada, μία μουσική ομάδα που σχηματίστηκε στο γυμνάσιο της.
Η Τζόκα ξεκίνησε την επαγγελματική της σταδιοδρομία το 1975, όταν προσχώρησε στο νεοσύστατο μουσικό συγκρότημα Προμηθέας, που δραστηριοποιούταν κυρίως στο Σόποτ. Στις 20 Ιουλίου του ίδιου έτους, έκανε το ντεμπούτο της σε μια συναυλία στο κοντινό Γκντανσκ.
Η Ελένη, όπως την αναφέρουν συνήθως στην Πολωνία, κυκλοφόρησε το πρώτο σόλο άλμπουμ της, Ty jak Niebo, ja - jak obłok, το 1980 (αν και είχε ηχογραφήσει έναν δίσκο βινυλίου με τον Προμηθέα νωρίτερα) με τίτλο Po słonecznej Stronie życia («Στην ηλιόλουστη πλευρά της ζωής», 1977). Ύστερα από την κυκλοφορία του σόλο άλμπουμ της, έγινε δημοφιλής. Ξεκίνησε να δίνει συναυλίες σε όλη την Πολωνία, καθώς και στο εξωτερικό. Μεταξύ πολλών άλλων χωρών, επισκέφθηκε την Αυστραλία, τη Γαλλία, τη Σουηδία, τον Καναδά και τις Ηνωμένες Πολιτείες, όπου τραγούδησε για την πολωνική διασπορά.
Συμμετείχε τέσσερις φορές στο Εθνικό Φεστιβάλ Πολωνικού Τραγουδιού του Οπόλε: το 1984, το 1990, το 1991 και το 1993.
Τιμές και βραβεία
Αναφέρθηκε πως συγχώρεσε δημοσίως το δολοφόνο του μοναδικού παιδιού της. Όταν ενημερώθηκε για το θάνατο της κόρης της, τηλεφώνησε αμέσως στη μητέρα του φίλου της Αφροδίτης και της είπε χωρίς θυμό ότι «έχασαν τα παιδιά τους». Τιμήθηκε το 1999 με το ετήσιο βραβείο Αγία Ρίτα της Κάσια, το οποίο απονέμεται σε γυναίκες διαφορετικών θρησκευτικών πεποιθήσεων, που έχουν ξεπεράσει ένα τραγικό γεγονός στη ζωή τους.
ΟΥΕΦΑ Σούπερ Καπ 2013
Το ΟΥΕΦΑ Σούπερ Καπ 2013 ήταν το 38ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2012-13, Μπάγερν και η νικήτρια του Γιουρόπα Λιγκ 2012–13, Τσέλσι. Ήταν το πρώτο Σούπερ Καπ από το 1998 που δεν διεξήχθη στο Στάδιο Λουί Β΄ του Μονακό.
Ελένη Τζόκα
Τιμές και βραβεία
Η Ελένη έχει πολλές ακόμη βραβεύσεις. Το 2002, της δόθηκε το αγαλματίδιο της Złota Muza Polskich Nagrań από την πολωνική κρατική μουσική εταιρεία Polskie Nagrania. Εκτός από τα βραβεία που σχετίζονται με τη μουσική, τιμήθηκε επίσης (2003) με το βραβείο Złote Serce (Καρδιά από χρυσό) από το Ίδρυμα Saint Stanisław Kostka για τη νεολαία και τα παιδιά με αναπηρία του Κατοβίτσε, για τη «γενναιοδωρία, ευγένεια, κατανόηση και συνεργασία της, δηλαδή ότι κάνει εφικτή την πραγματοποίηση αξιέπαινων στόχων για το περιβάλλον των παιδιών με αναπηρία και των νέων.»
ΟΥΕΦΑ Σούπερ Καπ 2013
Η Μπάγερν αναδείχθηκε νικήτρια, νικώντας την Τσέλσι στη διαδικασία των πέναλτι με 5-4 (2-2 ο κανονικός αγώνας).
Ελένη Τζόκα
Τιμές και βραβεία
Το 2004, της δόθηκε το μετάλλιο του Αγίου Αδελφού Αλβέρτου για τη δέσμευσή της στην φιλανθρωπία που σχετίζεται με τη βοήθεια προς τους ανθρώπους που ζουν με το AIDS, καθώς και για τα ΑΜΕΑ. Η επίσημη αιτιολόγηση για το βραβείο περιελάμβανε τις συναντήσεις της με τη νεολαία και τις φιλανθρωπικές συναυλίες που δόθηκαν στα κέντρα κοινωνικής αρωγής και στις φυλακές. Είναι επίσης Ιππότης του Τάγματος του Χαμόγελου.
Οικογένεια
Είναι παντρεμένη με τον Φώτη Τζόκα, αδελφό του Κώστα Τζόκα, ιδρυτή του Προμηθέα. Ο Φώτης είναι σήμερα ο προσωπικός μάνατζερ της, καθώς και ο συνθέτης μερικών από τα τραγούδια της. Το 1994, η 17χρονη κόρη της, Αφροδίτη, δολοφονήθηκε από τον πρώην φίλο της.
ΟΥΕΦΑ Σούπερ Καπ 2013
Στάδιο
Στις 16 Ιουνίου 2011 ανακοινώθηκε από την UEFA ότι η Άντεν Αρίνα θα φιλοξενήσει το Σούπερ Καπ 2013. Εγκαινιάστηκε το 2008, κατασκευασμένο στη τοποθεσία του παλαιότερου γηπέδου. Είναι έδρα της Σλάβια Πράγας.
Ελένη Τζόκα
Συγγραφή
Είναι η συγγραφέας του βιβλίου Nic miłości nie pokona (Τίποτα δεν θα νικήσει την αγάπη), που δημοσιεύτηκε το 2006. Αυτό το εικονογραφημένο άλμπουμ περιέχει μία συνέντευξη που δόθηκε σε έναν Παυλίνο μοναχό, τον Ρόμπερτ Γούκασουκ, στην οποία μιλάει για τη ζωή της, τα ανθρώπινα δεινά, την αγάπη, την έννοια της φιλανθρωπίας, καθώς και τις καλλιτεχνικές της εμπειρίες.
ΟΥΕΦΑ Σούπερ Καπ 2013
Εισιτήρια
Τα εισιτήρια του αγώνα άρχισαν να πουλιούνται από τις 14 Ιουνίου ως τις 5 Ιουλίου 2013. Οι τιμές ήταν €130, €90, και €50.
Ελένη Τζόκα
Στυλ μουσικής
Ο Προμηθέας, το συγκρότημα στο οποίο ανήκε από το 1975, έπαιζε συνήθως παραδοσιακή ελληνική μουσική, συμπεριλαμβανομένων των ελληνικών χορών.
ΟΥΕΦΑ Σούπερ Καπ 2013
Αγώνας
{| width=100% style="font-size:90%" MVP:
Ελένη Τζόκα
Παραπομπές
Κατηγορία:Πολωνές τραγουδίστριες Κατηγορία:Πολωνοί τραγουδιστές ποπ Κατηγορία:Πολωνοί ελληνικής καταγωγής Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis Κατηγορία:Αποδέκτες του Τάγματος του Χαμόγελου
ΟΥΕΦΑ Σούπερ Καπ 2013
Αγώνας
🇫🇷 Φραν Ριμπερί (Μπάγερν)
18 Ιουλίου
17 Ιουλίου | 18 Ιουλίου | 19 Ιουλίου
Η 18η Ιουλίου είναι η 199η ημέρα του έτους κατά το Γρηγοριανό ημερολόγιο (200ή σε δίσεκτα έτη). Υπολείπονται 166 ημέρες.
Ορθόδοξη Εκκλησία
Κατηγορία:Ημέρες του έτους
Γερμασόγεια
Η Γερμασόγεια είναι δήμος της επαρχίας Λεμεσού στην Κύπρο. Αποτελεί ένα από τους έξι δήμους της μείζονος Λεμεσού.
Τοποθεσία
Η Γερμασόγεια στα δυτικά συνορεύει με τον Δήμο Αγίου Αθανασίου, στα βόρεια με την Ακρούντα και τη Μαθικολώνη, στα βορειανατολικά με τα Φοινικάρια και στα ανατολικά με την Μουτταγιάκα. Το νότιο μέρος της διοικητικής της έκτασης είναι παραθαλάσσιο.
Ονομασία
Η ονομασία Γερμασόγεια προέρχεται από τις λέξεις ιερός και μεσόγεια. Η λέξη ιερός οφείλεται στους πολλούς ναούς στην περιοχή. Η λέξη μεσόγεια οφείλεται στην κοντινή απόσταση της περιοχής από τη θάλασσα.
Ιστορία
Στην περιοχή της Γερμασόγειας έχουν ανασκαφεί πολλοί προϊστορικοί τάφοι. Ωστόσο, δεν έχουν εντοπιστεί ίχνη οικισμού, οπόταν δεν είναι γνωστό πότε δημιουργήθηκε.
Αρχικά η Γερμασόγεια δημιουργήθηκε ως χωριό στην περιοχή που σήμερα καλύπτει η συνοικία της Αγίας Παρασκευής. Σύμφωνα με τον Λουί ντε Μας Λατρί, την εποχή της Φραγκοκρατίας η Γερμασόγεια αποτελούσε ένα από τα χωριά της Μεγάλης Κομμανταρίας των Ναϊτών Ιπποτών. Σήμερα, η συνοικία της Αγίας Παρασκευής αποτελεί το ιστορικό κέντρο του δήμου.
Η άλλη συνοικία του Δήμου Γερμασόγειας είναι η συνοικία Ποταμού Γερμασόγειας, η οποία είναι παραθαλάσσια. Η περιοχή αυτή γνώρισε μια ομαλή ανάπτυξη από το 1960 έως το 1974. Ανεγέρθησαν τα πρώτα σπίτια, λίγες πολυκατοικίες και δύο ξενοδοχεία. Ωστόσο, η τουρκική εισβολή του 1974, η οποία οδήγησε στην κατοχή του 40% της Κύπρου από τον τουρκικό στρατό και στην προσφυγοποίηση χιλιάδων Κυπρίων, προκάλεσε ραγδαία οικιστική και τουριστική ανάπτυξη στην Γερμασόγεια. Η ανάπτυξη αυτή ξεκίνησε από το παραλιακό μέτωπο και προχώρησε και βορειότερα. Από τη δεκαετία του 1990 η Γερμασόγεια αποτελεί τουριστικό κέντρο με δεκάδες ξενοδοχειακές μονάδες και τουριστικές επιχειρήσεις ψυχαγωγίας και αναψυχής.
Το 1994 η Γερμασόγεια ανακηρύχθηκε σε δήμο, μετά από δημοψήφισμα το οποίο πραγματοποιήθηκε τον Νοέμβριο του 1993.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Γερμασόγειας γνώρισε μεγάλες αυξήσεις τις τελευταίες δεκαετίες. Σε αυτό συνέβαλε η ραγδαία οικιστική και τουριστική ανάπτυξη της περιοχής από τη δεκαετία του 1980 και μετέπειτα.
Ο πίνακας που ακολουθεί παρουσιάζει τον πληθυσμό της Γερμασόγειας όπως καταγράφηκε στις απογραφές πληθυσμού που έγιναν στην Κύπρο.
Διοικητική διαίρεση
Ο Δήμος Γερμασόγειας, για διοικητικούς σκοπούς, χωρίζεται σε 2 συνοικίες:
Δήμαρχοι
Δήμαρχοι Γερμασόγειας διετέλεσαν οι:
Αδελφοποιήσεις
Ο Δήμος Γερμασόγειας είναι αδελφοποιημένος με: